Diari Oficial de la Generalitat Valenciana


Sumari del DOGV 9781, del 05-02-2024 (2024/849)

RESOLUCIÓ de 22 de desembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual del Sector SUR-19 del Pla general d'ordenació urbana de Vinaròs. Expedient 43/5115-QQZ.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9781

Data del DOGV
:   05-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/849


Data del document
:   22-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme
    * impacte ambiental

RESOLUCIÓ de 22 de desembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual del Sector SUR-19 del Pla general d'ordenació urbana de Vinaròs. Expedient 43/0220-SJY. [2024/849]  
  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 43/7593-WNO Vinaròs (Castelló).  
«Informe ambiental i territorial estratègic   
Tràmit: Avaluació ambiental de la modificació puntual del sector SUR-19 del Pla general d'ordenació urbana de Vinaròs  
Promotor: Ajuntament de Vinaròs  
Autoritat substantiva: Comissió Territorial d'Urbanisme de Castelló  
  
Localització: Vinaròs (Castelló)  
Expedient: 43-2020-EAE  
La Comissió d'Avaluació Ambiental, en sessió celebrada el 30 de setembre de 2021, va adoptar el següent acord:  
Vista la proposta d'informe ambiental i territorial estratègic de la modificació puntual del sector SUR-19 del PGOU de Vinaròs, en els termes següents:  
En data 8 de maig de 2020, ha tingut entrada en el Servei d'Avaluació Ambiental Estratègica de la Direcció General de Medi Natural i Avaluació Ambiental una sol·licitud d'inici de l'avaluació ambiental i territorial estratègica de la modificació puntual del sòl urbanitzable residencial SUR-19 del PGOU del municipi de Vinaròs, d'acord amb el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
  
1. Documentació presentada  
El Servei Territorial d'Urbanisme de Castelló remet la documentació de la modificació puntual del sòl urbanitzable residencial SUR-19 del PGOU del municipi de (Vinaròs), i adjunta la sol·licitud d'inici del procediment d'avaluació ambiental d'aquesta.  
La documentació, de data de redacció de novembre de 2019, consta de:  
1. Document inicial estratègic (DIE).  
2. Esborrany de la modificació puntual.  
2. Planejament vigent  
El municipi compta amb un Pla general d'ordenació urbana (PGOU) aprovat definitivament per Resolució d'11 d'octubre de 2001 (BOP de 25.10.2001), del director general d'Urbanisme. El PGOU va ser avaluat ambientalment, i va obtindre declaració d'impacte ambiental (DIA), en data 23.05.2001, acceptable condicionada (Expedient 320-1999-AIA).  
  
El PGOU, entre la previsió de sectors de sòl urbanitzable residencial, conté el denominat SUR-19, amb una superfície de 37.200 m², ús característic residencial i densitat de 50 habitatges/ha. Aquest sector es localitza al nord del nucli urbà i del barranc del Saldonar; a hores d'ara, continua sense desenvolupar-se.  
  
  
  
Àmbit del sector SUR-19 segons dades de la cartografia GVA delimitació del SUR-19 PGOU-2001.  
  
3. Descripció de la proposta   
3.1 Objecte. La modificació puntual del PGOU té per únic objecte redelimitar el sector SUR-19 de sòl urbanitzable residencial sense ordenació detallada, excloent-hi una superfície de 805,90 m², amb la finalitat de classificar-la directament com a sòl urbà i integrar-la en el sòl urbà confrontant, sense alterar les determinacions urbanístiques d'aquest.  
  
3.2 Àmbit. En l'àmbit del sector SUR-19, el sòl que es proposa reclassificar està integrat en la parcel·la de referència cadastral 8314231FE6523O0553NL de 2.861 m², situada en la zona del Saldonar, en el carrer de la Batallola, núm. 45, de Vinaròs. El planejament vigent classifica la totalitat de la parcel·la com a sòl urbanitzable sense ordenació detallada dins del sector SUR-19.  
3.3 Problemàtica i justificació. En el PGOU de 1988, planejament vigent fins a l'aprovació de l'actual, la parcel·la objecte d'aquesta modificació tenia classificació de sòl urbà, i segons s'indica en el DIE, això podria motivar que la parcel·la, malgrat estar classificada hui com a sòl urbanitzable, dispose de vial en el seu front, sistema de sanejament, i escomeses d'aigua i electricitat amb fornícula de connexió en la pròpia parcel·la; serveis instal·lats amb l'obertura i urbanització de carrer de la Batallola, vial que finalitza en un atzucac.  
No obstant això, segons informa el DIE, l'asfaltat del vial finalitza en el límit de l'actual sòl urbà, i les dimensions del viari no permeten la maniobra de gir dels vehicles, per tant aquesta es realitza envaint la parcel·la privada objecte d'aquesta modificació.  
Informa el DIE que “Davant la voluntat dels propietaris de poder disposar de part de la seua parcel·la com a solar edificable, tal com està en l'actualitat, i al seu torn poder solucionar el problema de circulació existent en l'atzucac del carrer de la Batallola, es proposa procedir a la redelimitació del sòl urbà, la qual cosa implica una modificació puntual del PGOU que afecta el SUR-19 de sòl urbanitzable, amb la cessió de sòl per a viari necessària per a poder realitzar la maniobra de mitjana tornada correctament, i la seua preceptiva urbanització, amb el que l'actuació comportarà un necessari benefici per a la comunitat.”  
  
  
PGOU 1988 parcel·la en SU zona Z2 parcel·la cadastral  
  
3.4. Alternatives. Es plantegen tres alternatives:  
1. Alternativa 1. “Mantindre la classificació prevista en el PGOU de manera que siga necessari la programació, desenvolupament i urbanització de tot el sector de sòl urbanitzable.”  
Considerant que aquesta alternativa permetria desenvolupar el sector, dotant-lo d'ordenació detallada, es descarta per l'actual conjuntura econòmica en la qual no és previsible el desenvolupament del sector a curt o mitjà termini.  
2. Alternativa 2. “Tramitar i desenvolupar el pla parcial en tota la seua integritat delimitant una xicoteta unitat d'execució en la zona en la qual es pretén el canvi de classificació.”  
Aquesta alternativa, substancialment idèntica a l'anterior, implicaria l'establiment d'ordenació detallada per a tot el sector, i el seu desenvolupament només en la unitat d'execució proposada, que comprendria únicament la parcel·la objecte de la modificació. Davant la conjuntura econòmica actual, i no sent previsible el desenvolupament complet del sector a curt o mitjà termini, es dubta de l'adequació de les determinacions de l'ordenació detallada a llarg termini.  
3. Alternativa 3. (Triada) “Escometre una modificació puntual del PGOU per la qual es classifique com a urbà, aquell sòl que actualment posseeix les condicions de solar malgrat estar inclòs en sòl urbanitzable.”  
Aquesta alternativa es considera la més adequada a la finalitat perseguida, per reduir els esforços administratius de gestió de manera substancial. Segons s'informa “Així, no serà necessari incoar un procediment de programació que, sota l'actual normativa urbanística valenciana suposa un malbaratament de mitjans econòmics i de recursos humans. I sobretot, de temps i agilitat a donar solucions a uns propietaris que pretenen assentar-se en la població.”  
3.5. Abast de la proposta. En síntesi, la modificació puntual proposa:  
• Redelimitar el sector de sòl urbanitzable residencial SUR-19 del PGOU de Vinaròs, desclassificant una part de la parcel·la de referència cadastral 9969919YN2941B2006TV i mantenir la resta com a sòl urbanitzable del SUR-19:  
  
• Integrar la parcel·la de 805,90 m² en el sòl urbà confrontant, subjectant-la al règim urbanístic del ZU6, i connectar-la als serveis urbanístics existents a peu de parcel·la: sanejament, electricitat i aigua, permetent així la seua immediata edificació. La parcel·la disposa d'accés rodat asfaltat a través del carrer de la Batallola.  
• Mantindre la resta de la parcel·la de 2.055,30 m² dins del SUR-19, amb subjecció a les determinacions urbanístiques de la fitxa de planejament i gestió del PGOU.  
• Se cedeixen temporalment terrenys de la parcel·la (121,70 m²) per a habilitar una xicoteta rotonda al final del carrer de la Batallola, a fi de facilitar el canvi de sentit en la circulació de vehicles. Segons es desprén de l'esborrany de la modificació puntual aquest sòl estaria classificat com a sòl urbanitzable.  
  
  
  
  
  
3.7. Infraestructura verda del territori. En el DIE no hi ha menció de la infraestructura verda; ni s'identifiquen, ni caracteritzen els seus elements presents en l'àmbit. En el DIE, apartat 4. Diagnòstic de la situació del medi ambient i del territori abans de l'aplicació del pla en l'àmbit afectat, i respecte als valors paisatgístics, ecològics urbans i històrics i artístics existents en l'àmbit d'actuació, s'informa que “En la zona objecte de l'actuació no s'aprecien valors ecològics d'interés, ni d'especial rellevància històrica, artística o arqueològica. Es tracta d'una parcel·la que antigament tenia una plantació de tarongers i oliveres, actualment abandonada, i queden solament alguns arbres en la part posterior de la parcel·la, que queda fora de la modificació. La part afecta manca de qualsevol valor paisatgístic.”   
  
3.8. Efectes previsibles sobre el medi ambient. S'informa en el DIE que no es produiran en cap cas efectes negatius importants en el medi ambient o el territori.  
  
4. Consultes  
Per part de la direcció general amb competència en avaluació ambiental, d'acord amb l'article 53.1 del TRLOTUP, la documentació aportada s'ha sotmés a consulta de les administracions públiques afectades:  
  
  
Data de consulta Data d'informe Administració pública consultada  
19.05.2020 08.05.2020 Direcció Territorial de Política Territorial, Obres Públiques i Mobilitat. Servei Territorial d'Urbanisme de Castelló. STU.  
 13.09.2021 Conselleria de Política Territorial, Obres Públiques i Mobilitat. Subdirecció General d'Ordenació del Territori i Paisatge. Paisatge  
 29.09.2021 Conselleria de Política Territorial, Obres Públiques i Mobilitat. Subdirecció General d'Ordenació del Territori i Paisatge. PATRICOVA   
  
  
Els informes rebuts es publiquen en la web en consulta d'expedients de plans, entrant a província i triant el municipi.  
5. Identificació i valoració dels possibles efectes sobre el medi ambient  
Conforme a l'estipulat en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 53.1 del TRLOTUP.  
5.1. Infraestructura verda i paisatge. Es consulta al Servei d'Infraestructura Verda i Paisatge com a Administració competent en la matèria.  
  
De conformitat amb el que s'estableix en l'article 6 del TRLOTUP, el paisatge s'integrarà en la planificació territorial i urbanística, actuant com a criteri condicionant en la implantació d'usos, activitats i infraestructures, en la gestió i conservació d'espais naturals i en la conservació i posada en valor d'espais culturals.  
L'informe de data 13.09.2021 del Servei d'Infraestructura Verda i Paisatge que la superfície objecte de la modificació es troba inclosa en l'àmbit estricte del Pla d'acció territorial de la infraestructura verda del litoral de la Comunitat Valenciana (PATIVEL).  
Continua l'esmenta informe assenyalant que, analitzada la proposta, es considera que no tindrà una incidència significativa en el paisatge, sent que no altera el caràcter o la percepció del paisatge afectat i cal entendre l'actuació com una regularització de la vora urbana, compatible amb la infraestructura verda del territori. Conclou, l'informe, que en aquesta modificació, i d'acord amb les competències del Servei, no es considera necessària l'elaboració d'un instrument de paisatge.  
  
5.2. Risc d'inundació. PATRICOVA. Es consulta al Servei de Gestió Territorial com a Administració competent en la matèria.  
L'àmbit de la modificació és confrontant amb el tram final del barranc del Saldonar, afectat per perillositat geomorfològica.   
Segons la cartografia temàtica de la GVA aquest risc afecta de manera puntual i parcialment a la parcel·la objecte de la proposta de redelimitació del sector SUR-19.  
L'informe de 29 de setembre de 2021, del Servei de Gestió Territorial, indica que la superfície proposada de reclassificació a sòl urbà es troba afectada en l'extrem sud per perillositat d'inundació de caràcter geomorfològic. Es tracta d'un sòl urbanitzable sense ordenació detallada afectat per perillositat d'inundació, per tant li és aplicable l'article 19 del PATRICOVA, per la qual cosa l'àmbit haurà de ser objecte d'un estudi d'inundabilitat específic dels regulats en els articles 11, 12 i 13 del PATRICOVA, amb caràcter previ a la programació.  
  
Conclou l'informe assenyalant que la modificació puntual proposada es troba parcialment afectada per risc d'inundació i es considera necessari la presentació d'un estudi d'inundabilitat per a continuar la tramitació, segons les determinacions del PATRICOVA.  
5.3. Domini públic hidràulic. Segons l'article 2 del text refós de la Llei d'aigües (RDL 1/2001), pertanyen al domini públic hidràulic els llits de corrents naturals, ja siguen continus o discontinus. El domini públic hidràulic és inalienable, imprescriptible i inembargable.  
  
Els terrenys que confronten amb els llits estan subjectes, en tota la seua extensió longitudinal, a una zona de servitud de 5 m d'amplària per a ús públic i a una zona de policia de 100 m d'amplària en la qual es condicionarà l'ús del sòl i les activitats que es desenvolupen (article 6 del text refós de la Llei d'aigües).  
5.4. Urbanisme. El Servei Territorial d'Urbanisme de Castelló, el 8 de maig de 2020, informa que la modificació afecta a l'ordenació estructural i l'aprovació definitiva serà autonòmica, sent l'òrgan ambiental competent l'autonòmic.  
“Vist el contingut de la modificació en aquesta fase de la tramitació i en relació amb el tràmit ambiental, aquest Servei Territorial d'Urbanisme no té cap objecció a efectuar.”  
  
6. Consideracions jurídiques  
L'Avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny de 2001, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.   
  
7. Valoració ambiental de la proposta d'acord amb els criteris de l'annex VIII de la LOTUP  
Es proposa redelimitar el sector de sòl urbanitzable residencial SUR-19 del PGOU del municipi de (Vinaròs), amb la finalitat de dotar una parcel·la inclosa en aquest sector de les condicions adequades per a la seua edificació d'acord amb les determinacions urbanístiques del sòl urbà confrontant, zona ZU6. Per a això, es proposa desclassificar 805,90 m² de sòl classificat com a sol urbanitzable d'ús residencial, i reclassificar-lo com a sòl urbà residencial. La reclassificació afecta a un 2,17 per cent de la superfície total del sector:  
  
El sector es localitza al nord del nucli urbà de Vinaròs i del llit del riu Sèrvol, en la zona litoral d'urbanitzacions de segona residència, al costat del barranc del Saldonar:  
El sòl, una vegada reclassificat, es regularà mitjançant el règim del sòl urbà confrontant, en aquest cas el de la zona ZU6-zona d'edificació unifamiliar aïllada, zona turística o de segona residència que, segons les normes urbanístiques del PGOU compta, entre altres, amb els paràmetres següents:  
- Densitat: mitjana/baixa.  
- Tipologia: unifamiliar aïllada  
- Parcel·la mínima: 400 m2  
- Façana: almenys una façana de 12 m  
- Ocupació màxima: 50 %  
Segons els criteris de l'annex VIII del TRLOTUP, considerant la proposta, el contingut dels informes rebuts i l'anàlisi realitzada, s'informa que:   
1. Respecte a les característiques de la modificació  
• Aquesta proposa la reclassificació del 2,17 per cent del sector SUR-19 de sòl urbanitzable directament com a sòl urbà, subjecte al règim de la zona ZU6, que segons els paràmetres urbanístics vigents, permetrien la construcció de dos habitatges unifamiliars com a màxim.  
• Atés el nivell de serveis urbans ja implantats en l'àmbit, entre aquests el subministrament d'aigua i la xarxa de sanejament, i vista la magnitud que pot aconseguir l'ocupació, no és previsible que es produïsquen abocaments al terreny susceptibles de produir la contaminació del subsol.  
2. Respecte a l'àrea probablement afectada  
• Per la contigüitat amb el barranc del Saldonar, l'àmbit es troba afectat puntualment per perillositat geomorfològica i és necessari realitzar un estudi d'inundabilitat que concrete la perillositat a una menor escala. No obstant això, per als terrenys més intensament afectats per aquest risc, la modificació proposa mantindre la classificació vigent i la qualificació de zona verda per als directament confrontants amb el llit del barranc.   
• El barranc del Saldonar s'identifica com a element integrant de la infraestructura verda del territori, i consegüentment haurà de ser considerat en el futur desenvolupament del sector SUR-19. No obstant això, el tractament que es done al barranc ha de tindre caràcter unitari i integral, i tant la seua classificació urbanística com les actuacions que es prevegen sobre aquest, hauran d'ajustar-se al que s'estableix en la normativa estatal del domini públic hidràulic, al PATIVEL i al PATRICOVA.  
• La fracció de parcel·la proposada com a sòl urbà es localitza en el límit del sector urbanitzable, en continuïtat amb la trama urbana del carrer de la Batallola, i compta amb els serveis urbans d'aigua i sanejament a peu de parcel·la, per la qual cosa es considera que la seua inclusió en el sòl urbà no suposarà afeccions ambientals negatives, a excepció de la zona sud de l'àmbit que es troba afectat per perillositat d'inundació de caràcter geomorfològic.   
Vist que la modificació no altera el model territorial del municipi: que proposa la reclassificació d'un 2,17 % del sector, és a dir, 805,9 m², que passen de sòl urbanitzable a sòl urbà residencial, per la qual cosa el segellament del sòl no presenta una magnitud significativa, ni a nivell de sector ni a nivell municipal, i que la seua regulació urbanística s'ajustarà a les determinacions de les NU vigents per a sòl urbà del seu entorn. Que el sòl que es proposa reclassificar directament com a urbà ja compta amb serveis urbanístics implantats; que es desenvoluparà segons els paràmetres urbanístics definits pel PGOU vigent, i atés que l'àmbit de la modificació no presenta afeccions al patrimoni natural, és pel que es pot concloure que el procediment d'avaluació ambiental simplificada és suficient per a determinar que la proposta de modificació no presentarà en els termes d'aquesta resolució efectes significatius negatius sobre el medi ambient, sempre que s'obtinga la resolució a l'estudi de inundabilitat a elaborar a causa de l'afecció geomorfològica en la qual es troba la zona sud de l'àmbit o, excloent de l'àmbit de la modificació puntual la zona afectada per aquest risc, és a dir ajustar-se a la cartografia de PATRICOVA.  
  
  
8. Proposta d'acord  
Conforme al que s'estipula en l'article 46.3 del TRLOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat.  
Segons estableix l'article 53.2.b del TRLOTUP, per considerar, d'acord amb els criteris de l'annex VIII d'aquest text, valorats en l'apartat 7, que la proposta de modificació puntual del PGOU no tindrà incidència significativa en el model territorial vigent en el municipi de Vinaròs; no afecta elements del patrimoni natural; no és previsible que l'increment en el consum de recursos hídrics resulte significatiu per la magnitud de l'ús residencial a implantar; és pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de la modificació puntual no presentarà en els termes d'aquesta resolució efectes significatius negatius sobre el medi ambient, sempre que s'obtinga la resolució a l'estudi de inundabilitat a elaborar a causa de l'afecció geomorfològica en la qual es troba la zona sud de l'àmbit o, excloent de l'àmbit de la modificació puntual la zona afectada per aquest risc, és a dir ajustar-se a la cartografia de PATRICOVA.  
  
D'acord amb l'exposat es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del sòl urbanitzable residencial SUR-19 del PGOU del municipi de (Vinaròs), d'acord amb els criteris de l'annex VIII de la LOTUP, per no tindre efectes significatius negatius sobre el medi ambient amb el compliment de les determinacions següents:  
  
2. Pel que respecta a l'afecció d'inundabilitat   
Previ a l'aprovació definitiva:  
• S'obtindrà resolució favorable de l'òrgan competent a l'estudi d'inundabilitat que s'ha de realitzar segons l'informe de 29.09.2021 del Servei de Gestió Territorial, o bé  
• La modificació plantejada s'adaptarà a la cartografia de PATRICOVA, excloent la zona afectada per perillositat d'inundació de caràcter geomorfològic, i se sol·licitarà informe al Servei de Gestió Territorial.  
  
En el cas de no complir-se l'indicat anteriorment aquest informe ambiental i territorial estratègic s'entendrà desfavorable.   
2. Respecte al consum de recursos hídrics:  
• L'Ajuntament haurà d'acreditar la disponibilitat d'aigua de consum públic per a la modificació proposada.  
Segons estableix l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual del sòl urbanitzable residencial SUR-19 del PGOU del municipi de (Vinaròs) en el termini màxim de quatre anys des de la seua publicació. En tal cas, el promotor haurà d'iniciar novament el seu procediment d'avaluació ambiental i territorial estratègica simplificada.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 53.2.b del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).   
A la vista de tot el que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del sector SUR-19 del PGOU de Vinaròs, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra aquesta resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prengueu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 14 d'octubre de 2021.- El secretari de la Comissió d'Avaluació Ambiental: José del Valle Arocas»  
  
València, a 22 de desembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.